নগরনার ইস্পাত কারখানা
নগরনার ইস্পাত কারখানা ভারতের ছত্তিসগড় রাজ্যে নির্মাণাধীন একটি বৃহৎ ইস্পাত কারখানা। কারখানাটি বস্তার জেলার জগদলপুরের থেকে ১৬ কিলোমিটার দূরে অবস্থিত। ইস্পাত মন্ত্রকের আওতায় বস্তার জেলায় নগরনার এলাকায় ধাতুর-আকর গলানোর উচ্চ প্রযুক্তির উপর ভিত্তি করে ৩ মিলিয়ন টন উৎপাদন ক্ষমতা সম্পন্ন সবুজ সুসংহত ইস্পাত কারখানাটি স্থাপন করা হচ্ছে। বর্তমান সময়ে এটিই ভারতের একমাত্র নতুন বৃহত আকারের ইস্পাত কারখানা, পরবর্তী কয়েক বছরের মধ্যে একই আকারের নতুন কারখানা নির্মাণের সম্ভাবনা কম।